stanford-oval/wikipedia huggingface dataset:
סרפנט (צופן)

| --- | --- |

 מידע כללי
 תכנון:  רוס אנדרסון, אלי ביהם, לארס קנודסן
 פרסום:  2000
 מבוסס על:  SQUARE
 מבנה הצופן
 אורך מפתח:  128/192/256 סיביות
 אורך בלוק:  128 סיביות
 מבנה:  רשת החלפה-תמורה
 מספר סבבים:  32
 קריפטואנליזה
 לא קיימת קריפטואנליזה של מלוא הסבבים של הצופן שהיא טובה באופן משמעותי מכוח גס.
סרפנט (באנגלית: Serpent) הוא צופן בלוקים סימטרי שפותח ב-1998 על ידי רוס אנדרסון - קיימברידג', אלי ביהם - הטכניון ולארס קנודסן - אוניברסיטת ברגן, במטרה להוות מועמד לתקן ההצפנה המתקדם. זהו צופן בעל תכנון שמרני ושולי ביטחון הגבוהים ביותר מבין כל המועמדים האחרים שהוצעו במהלך התחרות. בסופו של דבר הגיע למקום השני וריינדל נבחר כאלגוריתם הזוכה. סרפנט משתמש בתיבות החלפה (s-box) דומות ל-DES במבנה חדש המאפשר אפקט כדור השלג מהיר, ניתן ליישום יעיל בטכניקת bitslice, קל ופשוט לניתוח, מהיר לפחות כ-DES במחשב אינטל נפוץ ובטוח יותר מ-DES משולש. מימוש ממוטב של הצופן כפי שהוצע לתקן מופץ תחת GPL לשימוש חופשי, למרות שבקוד מצוין אחרת.
שיקולי פיתוח

בשל גישה שמרנית, נמנעו המפתחים מלהכניס בצופן טכנולוגיות חדשות ובלתי מוכרות, בשל הכוונה לייעדו להצפנת מידע רב בעל חשיבות כמידע פיננסי, בריאותי או ממשלתי. לכן בתחילה הוחלט על שימוש בתיבות ההחלפה של DES שנחקרו לעומק לאורך שנים על ידי מיטב המומחים, אך במבנה ממוטב המתאים יותר למעבדים מודרניים. ההיגיון היה לרכוש את אמון הציבור ובעיקר להוכיח שלא הוכנסה דלת אחורית. ההצעה המקורית פורסמה בסדנה החמישית של Fast Software Encryption שהתקיימה ב-1998 בפריז (כיום בחסות IACR). לאחר מכן עבר האלגוריתם שיפורים אחדים, תיבות ההחלפה הוחלפו בתיבות אחרות שמציעות עמידות טובה יותר כנגד התקפות בעיקר דיפרנציאליות ושונתה פרוצדורת הרחבת המפתח. בשל כך סומנה הגרסה הראשונה Serpent-0, והגרסה המשודרגת שהייתה מועמדת לתקן Serpent-1. עיקר ההשראה לצופן סרפנט מקורה בטכנולוגיה bitslice - שהיא מעין חישוב מקבילי, שפותחה על ידי אלי ביהם עבור DES במטרה לאפשר הצפנה מקבילית של בלוקים כדי לשפר את מהירותו, מאז התגלתה ככלי שימושי למטרות נוספות. סרפנט משיג ביצועים טובים ביישום מעשי בשל המקביליות של טכניקת bitslice.
תיאור האלגוריתם

סרפנט (נחש במיתולוגיה) הוא צופן איטרטיבי, הכולל 32 סבבים של רשת החלפה-תמורה על ארבע מילים בגודל 32 סיביות (סך הכול 128 סיביות). כל הערכים בצופן מייצגים מערכי סיביות בסדר בתים קטן (כלומר המילה או הסיבית הנמוכה ביותר - הפחות משמעותית, מאוחסנת בכתובת הראשונה בזיכרון המערך). האלגוריתם מצפין 128 סיביות של טקסט קריא  P ל-128 סיביות טקסט מוצפן  C באמצעות 33 תת-מפתחות בגודל 128 סיביות כל אחד  K_{0},...,K_{32} המורחבים ממפתח הצופן המסופק על ידי המשתמש. מפתח הצופן יכול להיות 128, 192 או 256 סיביות. תקציר האלגוריתם פשוט, כדלהלן:
פרמוטציה ראשונית (Initial Permutation) החלפה בטבלת תמורה קבועה.
32 סבבים שבכל אחד מהם מערבבים תת-מפתח מתאים עם הקלט באמצעות XOR, את התוצאה מחליפים באמצעות תיבות ההחלפה של סרפנט (להלן) ולמעט בסבב האחרון מוסיפים העתקה ליניארית (להלן). בסבב האחרון מוחלפת ההעתקה הליניארית בערבוב נוסף עם המפתח באמצעות XOR.
פרמוטציה מסיימת (Final Permutation) החלפה הופכית שמבטלת את ההחלפה הראשונה.
לטבלאות התמורה IP ו-FP אין חשיבות קריפטוגרפית והן קיימות רק לצורך אופטימיזציה (המרה לפורמט המאפשר יישום bitslice). לצורך תיאור הצופן, ערך הביניים לאחר כל סבב נקרא הווקטור  B_{i}. הקלט לסבב הראשון הוא  B_{1} לשני  B_{2} וכן הלאה (המציין  i מתייחס למספר הסבב). הפעולה העיקרית המתרחשת בלב הצופן המסומנת  R_{i} משתמשת בכל סבב בתיבת החלפה אחת משמונה תיבות ההחלפה כשהיא מוכפלת 32 פעמים, כל עותק מחליף ארבע סיביות אחרות של הקלט  B_{i}. בגרסה הממוטבת ההחלפה מתרחשת במקביל. כך יוצא שכל אחת מהתיבות מנוצלת ארבע פעמים במהלך ההצפנה. לאחר ההחלפה מתבצעת ההעתקה הליניארית.
ובניסוח פורמלי:
B_{0}={\mbox{IP}}(P)
{\mbox{For }}i=0{\mbox{ to }}30{\mbox{ do:}}
B_{i+1}=R_{i}(B_{i})
C={\mbox{FP}}(B_{32})
למעט בסבב האחרון הטרנספורמציה  R_{i}(X) כוללת שילוב מפתח, החלפה בטבלה והעברה בפונקציה הלניארית  L והיא מוגדרת:
ואילו בסבב האחרון מתבצע חיבור נוסף עם חלק המפתח המתאים במקום הפונקציה הליניארית:
הפונקציה  S מייצגת את תיבות ההחלפה המתאימות באופן מחזורי לפי המציין התחתי. לפי אסטרטגיה זו בתוך 16 סבבים מתקבל ביטחון מקביל ל-DES משולש ללא פגיעה במהירות ההצפנה. לדעת המפתחים 32 סבבים מניבים שולי ביטחון גבוהים במידה נכרת אף מעבר למספרים המוצהרים.
תיבות ההחלפה

תיבות ההחלפה של סרפנט הן תמורה של ארבע סיביות בעלת תכונות דיפרנציאליות וליניאריות המותאמות במיוחד כנגד ההתקפות הידועות. ערכי התיבות המקוריות (בגרסה Serpent-0) חושבו בתהליך הבא; תחילה נבנתה מטריצה בגודל 32 על 16 שבה הועתקו 32 השורות מתיבות ההחלפה של DES ואז בוצעו החלפות בין כניסות בשורה  r לפי ערכים משורה  r+1 ולפי מחרוזת קבועה המייצגת מפתח. אם התוצאה מפגינה תכונות ליניאריות ודיפרנציאליות טובות, נשמרת כתיבת החלפה של סרפנט. על תהליך זה חוזרים מספר פעמים עד שמשלימים את כל התיבות. באופן פורמלי; תחילה מכינים מערך  {\mbox{serpent}}[\cdot ] המכיל את ארבע הסיביות הנמוכות של כל האותיות במחרוזת "sboxesforserpent" ומערך דו־ממדי  {\mbox{S}}[\cdot ][\cdot ] בגודל 32x16 המכיל את 32 השורות של תיבות ההחלפה של DES כאשר  {\mbox{S}}[r][\cdot ] מייצג שורה  r, המהלך מתואר בפסאודו קוד הבא:
index=0
{\mbox{Repeat:}}
ביישום מעשי משתמשים בטבלאות ההחלפה שהוכנו מראש באופן שמאפשר יישום החלפה מקבילית. מניתוח ביטחון הצופן עולה כי שינוי בסיבית קלט אחת משפיע על שתי סיביות פלט, כך שבכל סבב מספר הסיביות שהושפעו מקסימלי ותוך שלושה סבבים כל סיביות הפלט מושפעות. תכונה זו נקראת 'אפקט מפולת'. בעת ניתוח תיבות ההחלפה, הגיעו המפתחים למסקנה שקל למצוא תיבות החלפה שישיגו תוצאות טובות יותר והוחלט לשנותם. כמו כן מספרם צומצם מ-32 ל-8, עובדה שמאפשרת ביצועים טובים יותר וצמצום הקוד.
העתקה ליניארית

הווקטור  B_{i} מחולק תחילה לארבע מילים בגודל 32 סיביות  X_{0},...,X_{3} ואז מעורבב ליניארית כדלהלן:
X_{0}=X_{0}\lll 13
X_{2}=X_{2}\lll 3
X_{1}=X_{1}\oplus X_{0}\oplus X_{2}
X_{3}=X_{3}\oplus X_{2}\oplus (X_{0}\ll 3)
X_{1}=X_{1}\lll 1
X_{3}=X_{3}\lll 7
X_{0}=X_{0}\oplus X_{1}\oplus X_{3}
X_{2}=X_{2}\oplus X_{3}\oplus (X_{1}\ll 7)
X_{0}=X_{0}\lll 5
X_{2}=X_{2}\lll 22
התוצאה מומרת לווקטור  B_{i+1} שהוא הקלט לסבב הבא. הסמל " \lll " מייצג הזזה מעגלית (Rotate left) לפי מספר פוזיציות המופיע מימין לסימן. הסמל " \ll " מייצג אופרטור הזזה בסיביות (Shift left). והסימן  \oplus  הוא XOR. אפשר לראות שההעתקה המתוארת משיגה ערבוב גבוה בתוך מספר קצר של סבבים.  סיבה נוספת לבחירה בהעתקה זו, הפעולות המתוארות פשוטות ברמה כזו שביישום במעבד מודרני לא ייווצרו בועות בצינור עיבוד הנתונים. ביישום מעשי מקודדים את ההעתקה כטבלה קבועה.
פענוח

פענוח משיגים על ידי שימוש בתיבות החלפה הופכיות, בהעתקה ליניארית הפוכה ובסדר הפוך של מפתח ההצפנה.
הרחבת מפתח

כאמור הצופן זקוק ל-132 מילים של 'חומר-מפתח' כל אחת בגודל 32 סיביות. אם מפתח הצופן קטן מ-256 סיביות, תחילה מרפדים את המפתח בסיבית '1' ולאחריה אפסים לפי הצורך עד לקבלת מחרוזת של 256 סיביות. ואז מרחיבים אותו ל-33 תת-מפתחות בגודל 128 סיביות כדלהלן: משתמשים במערך עזר של שמונה מילים בגודל 32 סיביות  w_{-8},...,w_{-1} אותו מרחיבים לפי הנוסחה:
כאשר  i=0,...,132. הערך  \phi =({\sqrt {5}}+1)/2 מייצג את יחס הזהב או בהקסדצימלית 9E3779B9. שימו לב שהפולינום ברקע  x^{8}+x^{7}+x^{5}+x^{3}+1 פרימיטיבי. הפולינום יחד עם הזזה מעגלית לפי אינדקס הסבב, מבטיחים פיזור אחיד של סיביות המפתח כדי לסכל מפתחות הצפנה חלשים. שימו לב שביישום מעשי במרבית שפות התכנות אין אינדקס שלילי במערך, אם מבצעים את הצופן בגרסה הרשמית והלא ממוטבת יש צורך לעקוף בעיה זו בדרך כלשהי. מפתחות הסבב מחושבים מתוך המערך  w באופן כזה שכל ארבעה אלמנטים  w_{i},...,w_{i+4} מועברים בתיבות ההחלפה והתוצאה תהיה הכניסה הבאה של 128 סיביות של מפתח מורחב  K_{i}. כגון:
לאחר מכן הקבוצה 4-7, 8-11 וכן הלאה. כאשר תיבות ההחלפה נבחרות לפי הנוסחה  (r+3-i){\mbox{ modulo }}r ו- i=0,...,r. כאשר הצופן מיושם בשיטה הקונבנציונלית מחשבים בסוף כל סבב את התמורה  K_{i}={\mbox{IP}}(K_{i}).
ביטחון הצופן

בהגדרה המקורית של הצופן בהתחשב בעובדה שהוא מבוסס על התכונות הידועות של תיבות ההחלפה של DES ההתקפה הטובה ביותר האפשרית מוערכת יותר מ- 2^{100}. בגרסה המשופרת Serpent-1 שהוצעה במהלך בחירת התקן תיבות ההחלפה החדשות הפגינו תכונות טובות יותר והערכת המפתחים היא שלא קיימת התקפה טובה יותר מחיפוש ממצה (ניסוי פענוח עם כל המפתחות האפשריים) ולכן ההתקפה הטובה ביותר האפשרית גם בניתוח דיפרנציאלי או ליניארי תהיה בסיבוכיות של  2^{k} (k הוא גודל המפתח). במקרה של מפתח 256 סיביות כמות כזו של טקסטים פשוט לא קיימת. לכל מפתח נתון צפויים דיפרנציאלים בהסתברות  2^{-120}. נתון זה צפוי בכל המועמדים לתקן החדש. לא ידוע על התקפה יעילה יותר כנגד סרפנט וכן צריך לזכור שללא תלות בצופן שבשימוש, לא מומלץ להצפין עם אותו מפתח  2^{64} בלוקים. התקפה ליניארית בגרסת 11 סבבים של הצופן אפשרית בסיבוכיות של  2^{118} בזמן של  2^{89}.
ב-2011 קריפטואנליזה של סרפנט במספר מצומצם של סבבים הראתה שאפשר לשבור את הצופן עם המפתח 128 ב-11 סבבים עם  2^{116} טקסטים ידועים ובזמן  2^{107.5} ו- 2^{104} זיכרון. ועם מפתח 256 ההתקפה הטובה ביותר על 12 סבבים הייתה של  2^{118} טקסטים ידועים  2^{228} זיכרון וזמן של  2^{228}. כזכור בצופן 32 סבבים.
יישום יעיל (Bit-slice)

הרעיון הבסיסי מאחורי טכניקת bitslice הוא לראות במעבד המיישם את הצופן כמכונת SIMD (הוראה בודדת - יחידות מידע מרובות). כלומר לדמות את יישום האלגוריתם בחומרה על ידי פקודות לוגיות בסיסיות ברמה של סיביות, תוך עיבוד מקבילי של בלוקים שלמים בגודל 32 או 64 סיביות. בניגוד לשיטה הקונבנציונלית שבזמן עיבוד כמות קטנה של סיביות המעבד אינו מנוצל די יכולתו. לשם כך יש צורך כמובן לסדר מראש את סיביות הערכים באופן שונה. הטכניקה הזו נוצלה לצורך התקפה כנגד DES בשיטה של כוח גס מקבילי תוך ניצול הזמן הפנוי של אלפי מעבדים. בניגוד ל-DES, צופן סרפנט פותח תוך מתן דגש על מקביליות להשגת יעילות מיטבית.
ראו גם

DES
AES
הערות שוליים

↑  מאמר הצעת הצופן: Serpent: A proposal for the advanced encryption standard‏, 1998
↑  Eli Biham (1997). "A Fast New DES Implementation in Software".
↑  Linear Cryptanalysis of Reduced Round Serpent (2002)
↑  Improving the Algorithm 2 in Multidimensional Linear Cryptanalysis
טרנספורמציית הערבוב הליניארית של סרפנט, הסימן  \lll  מייצג הזזה מעגלית לשמאל במספר פוזיציות לפי הערך שלימינו והסימן  \ll  מייצג הזזה לשמאל (shift left), הסימן  \oplus  מייצג XOR
ג'מימה רופר

| --- | --- |
אין תמונה חופשית
 לידה:  24 באוקטובר 1981 (בת 42) האמרסמית', הממלכה המאוחדת 
 מדינה:  הממלכה המאוחדת 
 תקופת הפעילות:  מ-1993 
 מקום לימודים:  בית הספר גודולפין ולטימר (1997)  בית הספר למשחק של סילביה יאנג 
 פרופיל ב-IMDb
 
ג'מימה רופר (באנגלית: Jemima Rooper; נולדה ב-24 באוקטובר 1981) היא שחקנית אנגלייה.
ביוגרפיה

רופר נולדה בהאמרסמית' שבלונדון, בתו של כתב הטלוויזיה אליסון רופר. היא למדה בבית הספר "רדקליף" בצ'לסי ואחר כך בבית הספר "גודולפין ולאטימר". תוך כדי עבודה על הסדרה "החמישייה הסודית" עברה את בחינות ה-GCSEs (אנ'). אחר כך למדה ב-MPW sixth form college וסיימה בחינות A levels. בגיל 19 קנתה לראשונה דירה לעצמה.
כבר בגיל תשע הביעה רופר את שאיפותיה להיות שחקנית והיא יצרה קשר עם סוכן. התפקיד המקצועי הראשון שלה היה בסרט "The Higher Mortals" משנת 1993, וב-1994 שיחקה בסרט "Willie's War". ב-1996 הופיעה בתפקיד ג'ורג' בכל הפרקים בסדרה "החמישייה הסודית" לפי ספריה של איניד בלייטון.
אחרי מספר תפקידים קטנים בסדרות טלוויזיה בריטיות, הופיעה רופר בתפקיד ניקי בסדרת הנעורים הפופולרית של ערוץ 4 "כזה כאילו". הסדרה שודרה בהצלחה במשך שלוש שנים. הופעתה הבאה הייתה בסדרת הדרמה העל טבעית "הקס" בתפקיד רוח הרפאים תלמה. הסדרה "הקס" שודרה בערוץ Sky One במשך שתי עונות בשנים 2004 ו-2005.
הופעת הבכורה של רופר בהוליווד הייתה בסרט "הדליה השחורה". ב-2008 כיכבה במיני-סדרה "אבודה בעולמה של ג'יין אוסטן", ושיחקה בתפקיד אורח בפרק בסדרה "פוארו". עוד באותה שנה שיחקה בתפקיד ראשי ב-"Her Naked Skin", מחזה חדשה שהועלה בתיאטרון הלאומי. בדצמבר 2010 קיבלה רופר תפקיד במחזמר "Me and My Girl" שהוצג בתיאטרון קרוסיבל בשפילד, והופיעה לצדה של מרים מרגוליס.
עוד בתיאטרון הופיעה רופר במחזה "One Man, Two Guvnors" שקיבל ביקורות חיוביות. היא שיחקה גם במחזה "Blithe Spirit" ובמחזה "Breeders" בווסט אנד. ב-2011 שיחקה בקומדיית האימה הבריטית "מלון קלדוניה". ב-2013 השתתפה בסדרת הטלוויזיה "אטלנטיס" בתפקיד מדוזה.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1993 |  | The Higher Mortals | ויקי |  |
| 1994 |  | Willie's War | אנאבל |  |
| 1996–1997 | החמישייה הסודית | The Famous Five | ג'ורג' | סדרת טלוויזיה |
| 1998 |  | Owd Bob | מגי מור |  |
| 1998 |  | Animal Ark | רייצ'ל פרמר | פרק "Guinea Pig in the Garage" |
| 1999 |  | Junk | ג'מה ברוגן | סרט טלוויזיה |
| 1999 |  | The Passion | אליס | סדרת טלוויזיה |
| 1999 |  | Shockers: Dance | אן | סרט טלוויזיה |
| 1999 | רעיות ובנות | Wives and Daughters | ליזי גודאינף | מיני-סדרה |
| 2000 |  | Summer in the Suburbs | ג'ודי לייל | סרט טלוויזיה |
| 2000 | ילדי המסילה | The Railway Children | בובי | סרט טלוויזיה |
| 2000 |  | Urban Gothic | ניק | בפרק "Dead Meat" |
| 2001 |  | Love in a Cold Climate | ג'אסי | מיני-סדרה |
| 2001–2004 | כזה כאילו | As If | ניקי סאטון | סדרת טלוויזיה |
| 2002 | הזדמנות שנייה | Snapshots | נרמה (בגיל 20) |  |
| 2004 | רציחות במידסומר | Midsomer Murders | ג'ו קליפורד | בפרק "The Straw Woman" |
| 2004–2005 | הקס | Hex | תלמה בייטס | סדרת טלוויזיה |
| 2005 | אפקט הרעם | A Sound of Thunder | ג'ני קראס |  |
| 2005 | קינקי בוטס | Kinky Boots | ניקולה |  |
| 2006 | שוגר אהובתי | Sugar Rush | מונטנה | סדרת טלוויזיה (פרק אחד) |
| 2006 | הדליה השחורה | The Black Dahlia | לורנה מרץ |  |
| 2006 | עדות אילמת | Silent Witness | קלייר אשן |  |
| 2006 |  | Sinchronicity | פי | סדרת טלוויזיה |
| 2006 | יום מושלם: המילניום | Perfect Day: The Millennium | אמבר | סרט טלוויזיה |
| 2006 |  | Random Quest | ג'רי | סרט טלוויזיה |
| 2007 |  | Life Line | קאט | סרט טלוויזיה |
| 2007 |  | The Time of Your Life | אמה | סדרת טלוויזיה |
| 2008 | פוארו | Agatha Christie's Poirot | נורמה רסטריק | בפרק "Third Girl" |
| 2008 | אבודה בעולמה של ג'יין אוסטן | Lost in Austen | אמנדה פרייס | מיני-סדרה |
| 2010 |  | Reunited | סופי | פרק פיילוט |
| 2010 |  | Bouquet of Barbed Wire | שרה פרנסיס | מיני-סדרה |
| 2011 |  | Frankenstein's Wedding | ג'סטין מוריץ | דרמה מוזיקלית |
| 2011 | מלון קלדוניה | Hotel Caledonia | קאסי רייט |  |
| 2013 | אטלנטיס | Atlantis | מדוזה | סדרת טלוויזיה |
| 2013 | צ'אנס אחרון | One Chance | הידרנג'י |  |
| 2013 | אולי בכל זאת | What If | אלי |  |
| 2014 |  | Blandings | לזלי |  |
| 2017 | חסרת פחד | Fearless | מגי | מיני-סדרה |
| 2019 | גולד דיגר | Gold Digger | דלה דיי | מיני-סדרה |
| 2021 | מאהבת בתשלום מראש | The Girlfriend Experience | ליני | סדרת טלוויזיה; עונה 3 |
| 2022 | שלטון האם | Matriarch | לורה | סרט מקורי של הולו |
| 2022 |  | Flowers in the Attic: The Origin | אוליביה ווינפילד | מיני-סדרה |
| 2023 |  | The Inheritance | קלואי | מיני-סדרה |
| 2024 | סופר גיקית | Geek Girl | אנאבל מוריס | 10 פרקים |
תפקידים בתיאטרון

"Where Do We Live" - תיאטרון רויאל קורט, Jerwood Theatre Upstairs, מאי 2002 (בתפקיד לילי)
"Us and Them" - תיאטרון המפסטד, יוני 2003 (בתפקיד איזי)
"החתונה" (חלק מפסטיבל ברכט) - תיאטרון יאנג ויק, אפריל 2007 (בתפקיד ברייד)
"Her Naked Skin" - התיאטרון המלכותי הלאומי, יולי 2008 (בתפקיד איב דאגלס)
"The Great Game: Afghanistan" - תיאטרון טריסייקל, אפריל - יוני 2009
"The Power of Yes" - התיאטרון המלכותי הלאומי, אוקטובר 2009
"כולם היו בניי" - תיאטרון אפולו, מאי - אוקטובר 2010 (בתפקיד אן דיביר)
"Me and My Girl" - ינואר 2011 (בתפקיד סאלי)
"One Man, Two Guvnors" - התיאטרון המלכותי הלאומי, יוני 2011 (בתפקיד רייצ'ל קראב)
"Blithe Spirit" - תיאטרון גילגוד, מרץ 2014 (בתפקיד אלווירה)
"Breeders" מאת בן אוקרנט - תיאטרון סנט ג'יימס, ספטמבר 2014
"Blithe Spirit" - תיאטרון אהמנסון - לוס אנג'לס, דצמבר 2014 - ינואר 2015 (בתפקיד אלווירה)
"Hand to God" - תיאטרון וודוויל, לונדון, פברואר 2016
הערות שוליים

↑  Here is the mews... But will Jemima complete? Daily Mail. 13 June 2011
↑  Williams, Andrew (8 בספטמבר 2005). "60 Seconds: Jemima Rooper". Metro. נבדק ב-8 באוקטובר 2008. {{cite web}}:  (עזרה)
↑  IMDb
↑  "Jemima Rooper | London Theatre". Westendtheatre.com. נבדק ב-28 בספטמבר 2013. {{cite web}}:  (עזרה)
↑  "One Man, Two Guvnors - review". The Guardian, 25 May 2011.
↑  Acting Company Announced for Tricycle Theatre's 'The Great Game: Afghanistan'
↑  "All My Sons Extends At The Apollo Theatre Through Oct 2". Broadway World. 18 ביוני 2010. נבדק ב-3 ביולי 2010. {{cite web}}:  (עזרה)
| --- | --- |
בקרת זהויות :  NLI: 987007365237505171  BNE: XX1283031  GND: 13684152X  ISNI: 0000 0001 1944 8452  LCCN: no2005033035  NTA: 322515734  SUDOC: 166690163  VIAF: 81119924   WorldCat (עם VIAF): 81119924
טלוגו דזאם

| --- | --- |

 מדינה:  הודו 
 מייסד:  N. T. Rama Rao 
 מנהיגים:  Nara Chandrababu Naidu 
 תקופת הפעילות:  29 במרץ 1982 – הווה (42 שנים)
 אידאולוגיות:  fiscal conservatism, ליברליזם כלכלי, פופוליזם 
 מטה:  היידראבאד 
 נציגויות בפרלמנטים
 לוק סבהה:  16 / 543
 רג'יה סבהה:  0 / 245
 האספה המחוקקת של אנדרה פרדש:  135 / 175
 www.telugudesam.org
 
טלוגו דזאם (בטלוגו: తెలుగుదేశం పార్టీ; מילולית: מפלגת ארץ הטלוגו; ידועה כ-TDP‏ (Telugu Desam Party)) היא מפלגה פוליטית הודית הפעילה באנדרה פרדש.
היסטוריה

מפלגת טלוגו דזאם הוקמה במרץ 1982 על ידי נ. ט. ראמה ראו (אנ'), שחקן בתעשיית הסרטים באנדרה פרדש, ששם לעצמו מטרה לעקור את שלטון הקונגרס הלאומי ההודי באנדרה פרדש, בה שלטה המפלגה מהקמת המדינה בנובמבר 1956. בבחירות לאספה המחוקקת של המדינה שהתקיימו בינואר 1983 ניצחו מועמדי המפלגה, שהתמודדו כעצמאים מפני שהמפלגה טרם זכתה במעמד רשמי, וראו הושבע לראש השרים של המדינה. בבחירות ללוק סבהה ב-1984, בהם זכתה הקונגרס, שנישאה על גל של תמיכה עממית בעקבות ההתנקשות באינדירה גנדי, הפכה המפלגה למפלגת האופוזיציה הראשית בלוק סבהה, לאחר שהייתה המפלגה השנייה בגודלה בבית עם 30 מושבים. המפלגה זכתה בשנית בבחירות באנדרה פרדש ב-1985, אך הובסה בבחירות באנדרה פרדש ב-1989 והפכה למפלגת אופוזיציה.
המפלגה מינתה את ראו לנשיא לכל החיים, וכל ההחלטות הפנימיות במפלגה ניתנו בידו, למרות שמספר תפקידים מונו במראית עין של דמוקרטיה פנימית. סגנון מנהיגותו גרם לפרישתם או הפרשתם של חברים בכירים אחרים מהמפלגה, לאחר שראו התנגד לחלוקת סמכויות.
המפלגה שבה לשלטון באנדרה פרדש ב-1994, וראו הושבע בשנית לראש השרים. כהונתו נקטעה כאשר ב-1995 הודח נאידו מנשיאות המפלגה בידי מזכיר המפלגה נ. צ'אנדרבאבו נאידו (אנ') חתנו, לאחר ניסיונו למנות את בנו ליורשו בהנהגת המפלגה. הסיבה הרשמית שניתנה על ידי המתמרדים הייתה מעורבותה של אשתו של ראו, לקשמי פרוואטי (אנ'), בניהול המפלגה, שהביאה לפגיעה התדמית המפלגה. ראו נפטר בתחילת 1996, ואלמנתו פרוואטי ניסתה להקים פלג עצמאי של טלוגו דזאם.
האגף המרכזי במפלגה, בהנהגת נאידו, נבחר פעם נוספת בבחירות באנדרה פרדש ב-1999, אך הקמת תנועת טלנגאנה רשטרה סמיתי (אנ'), שקראה לפיצול מחוזות צפון-מערב אנדרה פרדש למדינה הודית נפרדת בשם טלנגאנה גרם לפיצול במפלגה והחלשתה בשתי מערכות הבחירות ב-2004 ו-2009. לאחר הקמת טלנגאנה ב-2014 שבה המפלגה לשלטון באנדרה פרדש, לצד נוכחות זערורית בטלנגאנה. לאחר הבחירות ב-2019 שבה המפלגה לאופוזיציה באנדרה פרדש, והיא נמצאת בירידה.
לקראת הבחירות ללוק סבהה ב-2024 הודיעה המפלגה על חזרתה לברית הדמוקרטית הלאומית בהובלת מפלגת העם ההודית. המפלגה ניצחה בבחירות באנדרה פרדש, ושבה לשלטון במדינה.
אידאולוגיה

האידאולוגיה של המפלגה היא קלושה למדי. בראשיתה, תחת נ. ט. ראמה ראו, פעלה המפלגה לגייס תמיכה תחת התמיכה לסנטימט הלאומי-טלוגואי, קריאה לאוטונומיה גדולה יותר של ניהול המדינה, ומדיניות רווחה פופוליסטית. ב-1991, לאחר שממשלת פ"ו נרסימהה ראו החלה בליברליזם של כלכלת הודו, תקף ראו בחריפות את המהלך, והתנגד אליו בקמפיין הבחירותבאנדרה פרדש ב-1994. למרות זאת, לאחר שהמפלגה שבה לשלטון היא פעלה לליברליזציבה של הכלכלה, מהפך שהושלם לאחר שנאידו השתלט על המפלגה למרות זאת, נאידו המשיך לשמור על אווירה חברתית סביב המפלגה, והציג תוכניות רווחה נרחבות.
תוצאות בחירות

| לוק סבהה> שנה | לוק סבהה> מושבים | לוק סבהה> קולות | לוק סבהה> אחוז | לוק סבהה> שינוי | לוק סבהה> תוצאה |
| --- | --- | --- | --- | --- | --- |
| 1984 | 30 / 541 | 10,132,859 | 4.31% |  | אופוזיציה |
| 1989 | 2 / 529 | 9,909,728 | 3.29% | 28  | אופוזיציה |
| 1991 | 13 / 534 | 8,223,271 | 2.99% | 11  | אופוזיציה |
| 1996 | 16 / 543 | 9,931,826 | 2.97% | 3  | אופוזיציה |
| 1998 | 12 / 543 | 10,199,463 | 2.77% | 4  | קואליציה |
| 1999 | 29 / 543 | 13,297,370 | 3.65% | 17  | קואליציה |
| 2004 | 5 / 543 | 11,844,811 | 3.04% | 24  | אופוזיציה |
| 2009 | 6 / 543 | 10,481,659 | 2.51% | 1  | אפוזיציה |
| 2014 | 16 / 543 | 14,099,230 | 2.55% | 10  | קואליציה |
| 2019 | 3 / 543 | 12,515,345 | 2.04% | 13  | אופוזיציה |
| 2024 | 16 / 543 | 12,775,270 |  | 13  | קואליציה |
| האספה המחוקקת של אנדרה פרדש> שנה | האספה המחוקקת של אנדרה פרדש> מושבים | האספה המחוקקת של אנדרה פרדש> קולות | האספה המחוקקת של אנדרה פרדש> אחוז | האספה המחוקקת של אנדרה פרדש> שינוי | האספה המחוקקת של אנדרה פרדש> תוצאה |
| --- | --- | --- | --- | --- | --- |
| 1983 | 201 / 294 |  |  |  | ממשלה |
| 1985 | 202 / 294 | 10,625,508 | 46.21% | 1  | ממשלה |
| 1989 | 74 / 294 | 10,506,982 | 36.54% | 128 | אופוזיציה |
| 1994 | 216 / 294 | 13,743,842 | 44.14% | 142  | ממשלה |
| 1999 | 180 / 294 | 14,613,307 | 43.87% | 36  | ממשלה |
| 2004 | 47 / 294 | 13,444,168 | 37.59% | 133  | אופוזיציה |
| 2009 | 92 / 294 | 11,826,457 | 28.12% | 45  | אופוזיציה |
| 2014 | 102 / 175 |  | 44.9% | 10  | ממשלה |
| 2019 | 23 / 175 | 12,304,668 | 39.17% | 79 | אופוזיציה |
| 2024 | 135 / 175 | 15,384,576 | 45.60% | 112  | ממשלה |
 ↑  בחירות אלו נערכו במשותף עבור אנדרה פרדש וטלנגאנה, אך התוצאות מתייחסות לפיצול המדינות שנכנס לתוקף לפני כינוסה מחדש של האספה 
| האספה המחוקקת של טלנגאנה> שנה | האספה המחוקקת של טלנגאנה> מושבים | האספה המחוקקת של טלנגאנה> קולות | האספה המחוקקת של טלנגאנה> אחוז | האספה המחוקקת של טלנגאנה> שינוי | האספה המחוקקת של טלנגאנה> תוצאה |
| --- | --- | --- | --- | --- | --- |
| 2014 | 15 / 119 |  | 14.7% |  | אופוזיציה |
| 2018 | 2 / 119 | 725,714 | 3.51% | 13  | אופוזיציה |
הערות שוליים

1 2 3 4  K. C. Suri, “Telugu Desam Party: Rise and Prospects for Future”, Economic and Political Weekly vol. 39, no. 14/15, 2004, עמ' 1481–90‏, JSTOR 4414865
↑  Amarnath K Menon, Andhra Pradesh: At 40, the Telugu Desam Party yearns for change, India Today, ‏31 במרץ 2021
↑  Amit Bhardwaj, BJP, Jana Sena, Chandrababu Naidu's TDP finalise seat-sharing deal, India Today, ‏9 במרץ 2024
| --- | --- |
בקרת זהויות :  GND: 7572551-4  LCCN: n84221413  VIAF: 123211243   WorldCat (עם VIAF): 123211243
ריק בראג

| --- | --- |

 לידה:  26 ביולי 1959 (בן 65) פיידמונט, ארצות הברית 
 שם לידה:  Ricky Edward Bragg
 מדינה:  ארצות הברית 
 מקום לימודים:  אוניברסיטת הרווארד, תיכון ג'קסונוויל 
 שפות היצירה:  אנגלית 
 פרסים והוקרה:  פרס פוליצר לסדרת כתבות (1996)  Audie Award for Narration by the Author 
 
ריק בראג (באנגלית: Rick Bragg; נולד ב-26 ביולי 1959) הוא עיתונאי וסופר אמריקאי, הידוע בספריו התיעודיים, במיוחד באלה שכתב על משפחתו באלבמה. הוא זכה בפרס פוליצר בשנת 1996 כהכרה בעבודתו בניו יורק טיימס".
ראשית חייו

בראג נולד בעיר הקטנה פידמונט (אנ') בצפון מזרח אלבמה וגדל בקהילה הקטנה פוסום טרוט (Possum Trot) ליד ג'קסונוויל. הוא ייחס את כשרון הכתיבה שלו להאזנה לבני משפחתו בעודם מספרים סיפורים. הוא גודל בעיקר על ידי אמו, מכיוון שאביו היה אלכוהוליסט וכמעט מעולם לא היה בבית. קרוביו היו מעורבים מאוד בחייו בצעירותו, והשפיעו רבות על התפתחותו האישית והרגשית. בספרו 'All Over But the Shoutin כתב בראג על ילדותו באלבמה, עלייתו העיתונאית, מאבקיו האישיים וקרוביו. הוא מקדיש תשומת לב מיוחדת למאבקיו עם אביו האלכוהוליסט המתעלל, ולאמו שגידלה את בראג ושני אחיו לבדה.
קריירה

בראג עבד בכמה עיתונים לפני שהצטרף ל"ניו יורק טיימס" בשנת 1994. הוא סיקר רציחות ואי שקט בהאיטי ככתב במטרו, ואז כתב על הפיגוע באוקלהומה סיטי, הטבח בג'ונסבורו, ארקנסו (אנ'), ומשפט סוזן סמית, ככתב כלל-אמריקאי שבסיסו באטלנטה. לימים היה ראש לשכת העיתון במיאמי לפני הגעתו של אליאן גונזלזס והמחלוקת הבינלאומית סביבו. בראג זכה בפרס פוליצר על עבודתו.
בראג חיבר שמונה ספרים: All Over But the Shoutin', Ava's Man, The Prince of Frogtown, I Am a Soldier Too: The Jessica Lynch Story, האוטוביוגרפיה של שבוית המלחמה ג'סיקה לינץ' (אנ')Jessica Lynch, The Most They Ever Had, Jerry Lee Lewis: His Own Story, ביוגרפיה של כוכב הרוק אנד רול ג'רי לי לואיס, My Southern Journey, ו-The Best Cook in the World: Tales From My Momma's Table.
קריירה > מעורבותו בבעיות אתיקה

בראג שלח שליח לאסוף ולכתוב עבורו חומר רקע לכתבה, אך ציין בכותרת המשנה את שמו לצד מיקום האירוע, באופן לא אתי. בשל כך הושעה בראג לשבועיים ב-28 במאי 2003. לאחר מכן התפטר מה"ניו יורק טיימס".
ב"וושינגטון פוסט" דווח כי "בראג מודה מרצונו החופשי שהוא שלח בסירה את המתמחה, יודר, שבתור פיצוי קיבל רק ארוחת צהריים ושכר דירה" בסקירה של "הטיימס" נמצא כי בעוד שבראג "אכן ביקר בקצרה באפלצ'יקולה וכתב את המאמר, הריאיון והדיווח בזירה נעשו על ידי עיתונאי פרילנסר, ג' ווס יודר. המאמר היה צריך לשאת את חתימתו של מר יודר לצד זו של מר בראג."
בראג הגן על עצמו בטענה שמקובל שכתבי "הטיימס" יעברו בין ערים כדי "לקבל זכות לרשום את שמם ליד שמן של ערים אלה בכותרת המשנה", תוך הסתמכות על עבודתם של חוקרים, מתמחים ופקידים. כתבי "טיימס" אתגרו טענה זו, שעוררה "מחלוקת נלהבת יותר מאשר ההונאה והפלגיאט המובהק שביצע העיתונאי ג'ייסון בלייר." הם ציינו שאם היה במקום אין די בכך כדי לזכות לרשום את שמו בכותרת המשנה, והיה עליו לעשות את עבודת התחקיר המיוחסת לעיתונאי שהיה במקום - יודר.